ร้านนี้อยู่ชั้นล่าง ตรงทางเข้าฝั่งสยามสแควร์ ของดิจิตอลเกตเวย์เดิม หรือ centerpoint at siam square มีอปป้าลีมินโฮยืนหล่ออยู่ด้านหน้าซึ่งเห็นได้ในระยะไกลเลย

ร้านค่อนข้างแคบ โต๊ะเล็ก ออเดอร์เหมือนไปสั่งเองที่เคาท์เตอร์ (แต่ลูกค้าต่างชาติเดินมารับออเดอร์เลยนะจ๊ะ) เราสั่งน่องไก่ รส original 4 ชิ้น 195 บาท แต่พออ่านแผ่นรอง พบว่าต้องรอนานมาก ทอดไก่ 15 นาที ทอกอีกรอบ 2 นาที คลุกเคล้า 5 นาที กว่าจะได้ทานคือเบื่อเลย พอถึงเวลาเขาเสริฟ์มาร้อนๆเลยจ้า กลิ่นโคจูจังลอยมาเลย

อุปกรณ์การทาน นอกจากจานช้อนส้อม ยังมีผ้าเย็นเช็ดมือ ถุงมือ ทำให้มือเราสะอาด พร้อมทาน ไม่เลอะมือ บนโต๊ะมีถังเล็กๆใส่ถุง ไว้ทิ้งกระดูกไก่

รสชาติโดยรวม ไก่กรอบ มีรสหวานของนํ้าผึ้ง และรสเผ็ดของโคจูจัง รู้สึกรสชาติแปลกๆ เหมือนไม่กลมกล่อม ฉํ้าเนื้อด้านใน มีไช้เท้าดองกรอบๆ เปรี้ยวนิดๆแก้เลี่ยน